Софи Марсо

Софи Марсо, тугандагы исеме Софи́ Даниэ́ль Сильви́ Мапю (, 1966 елның 17 ноябре, Франция, Париж) — Франция  киноактрисасы, режиссер, сценарий авторы, язучы, җырчы.

 Тәрҗемәи хәле 
1966 елның 17 ноябрендә Парижда эшче гаиләсендә туган. 1980 елда модельләр агентлыгына эшкә урнаша. Агентлык аны «La Boum»  (, режиссер Клод Пиното, 1980) фильмына Вик Берретон роленә тәкъдим итә. Картина зур уңыш казана, 1982 елда әлеге фильмның дәвамы — «La Boum 2» () картинасы төшерелә. Софи Марсоның уңышлы актерлык карьерасы башлана, ул 1982 елда «Иң яхшы дебют» номинациясендә Сезар премиясенә лаек була. 16 яшендә Катрин Денев һәм Жерар Депардье белән «Fort Saganne» (, режиссер Ален Корно, 1984) картинасында Мадлен де Сент-Илет ролендә төшә.

Фёдор Достоевскийның «Идиот» әсәре буенча куелган «L'amour braque» (, режиссер Анджей Жулавски, 1985) фильмында Мари ролен башкара.

Бөтен дөнья тамашачысы каршында инглиз телле «Braveheart» (, режиссер Мел Гибсон, 1984) фильмында Изабелла  ролендә таныла.

Җырчы карьерасы барып чыкмый: 1985 елда беренче һәм соңгы альбомын яздыра.

Театр сәхнәсендә 1991 елдан күренә башлый: Жак Ануйның «Эвридика», Бернард Шоуның «Пигмалион» спектакльләрендә уйный.

1995 елдан үзен, фильм режисссеры һәм сценарий авторы буларак, сынап карый.

1996 елда шәхси тормышын сурәтләгән автобиографик китабын яза.

1997 елда Лев Толстой романы буенча куелган «Anna Karenina» (, режиссер Бернард Роуз) фильмында Анна Каренинаны уйный.

 Гаилә хәле 
Беренче ире (1985—2001 елларда) – Анджей Жулавски  (22.11.1940), кинорежиссер. Балалары: уллары Венсан (1995).
Икенче ире (2001—2007 елларда) – Җим Лемли  (09.03.1965), кинопродюсер. Балалары: кызлары Жюльет (2002).
Өченче ире (2007—2014 елларда) – Кристофер Ламберт (29.03.1957), киноактер.

 Әдәбият 
 Ноябрьдә кабынган йолдызлар. Софи Марсо. «Сөембикә», 2016 ел, ноябрь, 63нче бит.

 Сылтамалар 
   Софи Марсо. IMDb

 Искәрмәләр 

Төркем:Франция актрисалары
Төркем:Режиссёрлар
Төркем:Франциянең Сәнгатьләр һәм әдәбият ордены офицерлары
Төркем:«Сезар» премиясе лауреатлары